PTTOR ประกาศขึ้นราคาน้ำมันทุกชนิดเว้นดีเซลคงเดิม มีผลพรุ่งนี้
PTTOR ประกาศขึ้นราคาน้ำมันทุกชนิดเว้นดีเซลคงเดิม มีผลพรุ่งนี้ (25 ส.ค.61)
24 ส.ค. 2561

บริษัท ปตท.น้ำมันและการค้าปลีก จำกัด (มหาชน) หรือ PTTOR ประกาศปรับขึ้นราคาขายปลีกน้ำมันกลุ่มเบนซินอีก 40 สตางค์/ลิตร เว้น E85 ปรับขึ้น 20 สตางค์/ลิตร ส่วนราคาน้ำมันกลุ่มดีเซลคงเดิม โดยให้มีผลตั้งแต่วันพรุ่งนี้ (25 ส.ค.) ตั้งแต่เวลา 05.00 น.
ทั้งนี้ จะส่งผลให้ราคาน้ำมันหน้าสถานีบริการน้ำมันของ PTTOR ในเขตกรุงเทพฯ เป็นดังนี้ เบนซิน 95 ของ PTTOR ลิตรละ 37.26 บาท, แก๊สโซฮอล์ 95 ลิตรละ 30.15 บาท, แก๊สโซฮอล์ 91 ลิตรละ 29.88 บาท, E20 ลิตรละ 27.14 บาท, E85 ลิตรละ 21.39 บาท ส่วนดีเซล ลิตรละ 29.19 บาท (ราคานี้ยังไม่รวมภาษีท้องที่บำรุงท้องที่กรุงเทพฯ)